text: Så meget koster det samfundet, når skovsvin sviner
  28 januar 2017 kl. 14.18
  Folk, der dumper affald i skoven, bliver flere og flere. Og det er dyr for samfundet. 
  Skovsvin er race, der ikke vil uddø
  Torsdag aften fortalt TV SYD, at stadig flere og flere mennesker dumper deres affald i naturen. Om det var den historie, der var inspirationskilden skal være uvist. I hvert fald blev der samme aften fundet et kæmpe læs skrald i en skov nær Fredericia. Tørretumbler, dåser, glas og alt muligt andet affald var blevet ulovligt dumpet.
  - Det lugter af røven til, siger Jakob Gade, skovløber, til TV SYD.
  Som skovløber er det sammen med en del andre Jakob Gades opgave, at skraldet bliver fjernet fra skoven. For faktisk skal der en del ansatte ind over sådan en sag med ulovligt affald.
  Jakob Gade, skovløber: "Det lugter af røven til"
  I alt syv offentlige ansatte skal der bruges, for at fjerne affaldet, det indebærer blandt andet politibetjente, en skovløber og en projektleder i kommunen. 
  - Det er penge direkte ud af kommunekassen for at rydde op efter borgere, siger Jakob Gade.
  Han anslå at det vil tage to mænd op til tre timer at fjerne affaldet, men at den samlede pris kan være mellem 5.000-10.000 kroner.
  -  Vi kunne bruge tiden på at lave et fortov eller en cykelsti, eller hvad det ellers kunne være, siger Jakob Gade.
  
  